มีเลือดออกผิดปกติที่ไม่ใช่รอบเดือน เป็นๆหายๆ นานหลายเดือน จึงไปตรรจส่องกล้องภายในที่เอกชนพบติ่งเนื้อโพรงมดลูก 1 เซ็นกว่าจึงกลับไปรักษาตามสิทธิประกันสังคมของรัฐแห่งหนึ่งแถวรามอินทราปรากฎว่าดูดโพรงมดลูกส่งตรวจโดยไม่มียาชาใดๆอยากถามว่าแบบนี้ต้องเช็คติ่งเนื้อที่มีอยู่อีกรอบไหมคะว่าเป็นติ่งเนื้อดีหรือร้าย
สวัสดีค่ะ การมีเลือดผิดปกติออกจากช่องคลอด หากไม่ได้เกิดจากภาวะแทรกซ้อนของการตั้งครรภ์ อาจเกิดจากสาเหตุต่างๆ ได้ เช่น การอักเสบติดเชื้อในโพรงมดลูก มีเนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้นนอกจากนี้อาจเกิดจากมีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วยทั้งนี้ หากได้ไปพบสูติ-นรีแพทย์แล้ว ตรวจพบว่ามีติ่งเนื้อในโพรงมดลูก ก็ถือเป็นสาเหตุที่ทำให้มีเลือดออกผิดปกติได้ และหากแพทย์ได้ดูดเอาชิ้นเนื้อออกไปจากโพรงมดลูกเพื่อตรวจแล้ว ก็ควรรอดูการตรวจชิ้นเนื้อว่าเป็นอะไรค่ะ หากเป็นแค่ติ่งเนื้อธรรมดา ก็ไม่จำเป็นต้องทำอะไรเพิ่มค่ะ และเมื่อดูดเอาติ่งเนื้อออกไปแล้ว อาการเลือดออกผิดปกติก็น่าจะหายไปค่ะ